༄༅།།དེ་རིང་ནི་བདག་ཅག་གངས་ཅན་པ་རྣམས་ཀྱི་མེ་ཏོག་གང་ལ་ཕོག་པའི་ལྷ་སྐལ།༸རྒྱལ་ཀུན་སྙིང་རྗེའི་རང་གཟུགས་འཕགས་མཆོག་འཇིག་རྟེན་དབང་ཕྱུག་མི་ཡི་རྣམ་པར་རོལ་པ་སྤྱི་ནོར་༸གོང་ས་༸སྐྱབས་མགོན་༸རྒྱལ་དབང་ཐམས་ཅད་མཁྱེན་ཅིང་གཟིགས་པ་ཆེན་པོ་མཆོག་ལ་ཕྱི་ལོ་༡༩༨༩ཟླ་༡༢ཚེས་༡༠འཛམ་གླིང་འགྲོ་བ་མིའི་ཐོབ་ཐང་གི་དྲན་གསོའི་ཉིན་མོར་འཛམ་གླིང་ཐོག་དཔལ་དང་གཟི་བརྗིད་མངོན་པར་མཐོ་བའི་ནོ་སྦེལ་ཞི་བདེའི་གཟེངས་རྟགས་ཀྱི་ཆེ་བསྟོད་ཕུལ་ཏེ་ཞི་བདེའི་དེད་དཔོན་ཆེན་པོ་ཏཱ་ལའི་བླ་མ་ཞེས་པའི་མཚན་སྙན་གྱི་གྲགས་པ་དང་།བོད་དོན་བདེན་པའི་གནས་ལུགས་བཅས་ཡངས་པའི་ས་གཞི་ཆེན་པོ་ཡོངས་སུ་ཁྱབ་པའི་དུས་ཚིགས་ཁྱད་པར་ཅན་དེ་བཞིན་སྲུང་བརྩི་ཞུ་བའི་སྐལ་བཟང་གི་དུས་བཟང་འདིར་གཞིས་བྱེས་བོད་མི་ཡོངས་ཀྱི་ཚབ་ཞུས་ཏེ་བོད་མི་མང་སྤྱི་འཐུས་ལྷན་ཚོགས་ཀྱི་ངོས་ནས་དགའ་དད་སྤྲོ་གསུམ་གྱི་སྒོ་ནས་བཀའ་དྲིན་རྗེས་དྲན་དང་བཅས་འཚམས་འདྲིའི་བཀྲ་ཤིས་བདེ་ལེགས་ཞུ་རྒྱུ་ཡིན།